वाहन चालकों को बैंक के माध्यम से हो भुगतान
परिवहन कर्मचारी संघ ने किया धरना प्रदर्शन, कलेक्टर को ज्ञापन सौंपा
कोरबा | चार सूत्रीय मांगों को लेकर परिवहन कर्मचारी संघ ने धरना प्रदर्शन किया। बाद में रैली निकालकर कलेक्टोरेट पहुंचे और ज्ञापन सौंपा। संघ ने चेतावनी दी है कि अगर इस पर कार्रवाई नहीं हुई तो वे उग्र आंदोलन करने के लिए बाध्य हो जाऐंगे। कर्मचारी नेताओं ने उद्योग प्रबंधन को जमकर कोसा।
कर्मचारी संघ का सुबह 11 बजे धरना आईटीआई चौक स्थित तानसेन चौक में शुरू हुआ। यहां कर्मचारी नेताओं ने कहा कि चालक-परिचालकों के साथ सभी उद्योग प्रबंधन श्रम कानून का उल्लंघन कर शोषण कर रहे हैं। वेज भुगतान काटकर दिया जा रहा है। जो सुविधाएं मिलनी चाहिए उससे वंचित रखा जा रहा है। इसी वजह से उनकी मांग है कि बैंक एकाउंट के माध्यम से उन्हें भुगतान किया जाए। साथ ही वेतन में वृद्वि करना, पेंशन योजना में शामिल करना और कर्मियों के साथ अभद्र व्यवहार पर राेक लगाने की मांग शामिल है। इस दौरान जिलाध्क्ष गणेश दास महंत,मंगल सिंह चौहान,छोटेलाल सोनवानी,तेरस पटेल समेत अन्य पदाधिकारी व सदस्य उपस्थित थे।
hin_Deva hin_Deva hin_Deva hin_Deva